Kuopion alueen kokous- ja konferenssimatkailun kehittäminen : case: Annual Business and Technical Conference of the WHO European Healthy Cities Network and Network of European National Healthy Cities Networks
Myöhänen, Tiia; Santaharju, Jenny (2015)
Myohanen_Tiia_Santaharju_Jenny.pdf (855.2Kt)
Myöhänen, Tiia
Santaharju, Jenny
http://urn.fi/URN:NBN:fi:amk-2015121420567
Opinnäytetyön tarkoituksena oli selvittää Kuopion alueen kokous- ja konferenssimatkailun kehittämistä WHO Healthy Cities -konferenssin sidosryhmien näkökulmasta. Työ on osa Kuopion kaupungin Convention Bureau hankkeen selvitystyötä. Opinnäytetyö kokoaa yhteen WHO Healthy Cities -konferenssin ja Kuopion alueen kokous- ja konferenssimatkailun kehittämistarpeet sekä sidosryhmien merkityksen. Opinnäytetyön tuotoksena on tiivistelmä Kuopio Convention Bureau:n tarpeellisuudesta. Tutkimustulosten pohjalta Kuopion konferenssimatkailua voidaan kehittää tulevaisuudessa.
Työn teoriapohja koostuu tapahtumatuotannon, verkostoitumisen ja sidosryhmien teorioista. Opinnäytetyössä käydään läpi WHO Healthy Cities -verkoston toimintaa sekä Kuopiossa kesällä 2015 järjestettyä konferenssia ja sen sidosryhmiä. Opinnäytetyö on toiminnallinen ja tulosten selvittämiseksi on käytetty kvalitatiivista tutkimusta teemahaastattelun muodossa. Haastatteluihin osallistuneet sidosryhmät ovat merkittäviä Kuopion alueen toimijoita, jotka valittiin ottaen huomioon potentiaalisen yhteistyön mahdollisuuden myös tulevaisuuden konferensseissa. Haastatteluissa kysyttiin WHO Healthy Cities -konferenssin sujuvuudesta ja konferenssista saaduista hyödyistä. Teemassa kaksi ja kolme tiedusteltiin kokous- ja konferenssimatkailun nykytilasta ja tulevaisuudesta sekä Convention Bureau:n tarpeellisuudesta Kuopiossa.
Haastatteluiden tuloksista kävi ilmi, että WHO Healthy Cities -konferenssi oli onnistunut, mutta tulevaisuutta ajatellen kehitettävää olisi muun muassa yhteydenpidossa. Tulevaisuudessa halutaan kasvattaa konferenssien määrää, mutta laatua pidetään tärkeämpänä. Organisaatiot kokivat saavansa useita hyötyjä WHO Healthy Cities -konferenssista ja ovat halukkaita kehittämään alueen kokous- ja konferenssimatkailua tulevaisuudessa. Kuopion alueelle toivotaan tiiviimpää yhteistyöverkostoa ja yhteistä markkinointikanavaa. Kuopio Convention Bureau olisi hyödyllinen alueelle tuoden lisää markkina-arvoa